CELEX: 62012CN0034
Language: bg
Date: 2012-01-24 00:00:00
Title: Дело C-34/12 P: Жалба, подадена на 24 януари 2012 г. от Idromacchine Srl и др., срещу решението, постановено от Общия съд (четвърти състав) на 8 ноември 2011 г. по дело T-88/09, Idromacchine Srl и др./Комисия

24.3.2012   
            
            
               BG
            
            
               Официален вестник на Европейския съюз
            
            
               C 89/15
            
         Жалба, подадена на 24 януари 2012 г. от Idromacchine Srl и др., срещу решението, постановено от Общия съд (четвърти състав) на 8 ноември 2011 г. по дело T-88/09, Idromacchine Srl и др./Комисия
   (Дело C-34/12 P)
   2012/C 89/23
   Език на производството: италиански
   
      Страни
   
   
      Жалбоподатели: Idromacchine Srl, Alessandro Capuzzo, Roberto Capuzzo (представители: W. Viscardini и G. Donà)
   
      Друга страна в производството: Европейска комисия
   
      Искания на жалбоподателите
   
   
               —
            
            
               Да се отмени отчасти Решение на Общия съд (четвърти състав) от 8 ноември 2011 г. по дело T-88/09, доколкото:
               
                           —
                        
                        
                           с него не се признава имуществената вреда, понесена от ldromacchine;
                        
                     
                           —
                        
                        
                           с него се признава само незначително малка по размер неимуществена вреда в полза на ldromacchine;
                        
                     
                           —
                        
                        
                           с него не се признава неимуществената вреда, понесена от господа Capuzzo;
                        
                     
                           —
                        
                        
                           и като последица от това, да се уважат исканията на жалбоподателите, предявени в първоинстанционното производство.
                        
                     
         
               —
            
            
               Да се осъди Европейската комисия да заплати съдебните разноски за двете производства.
            
         
      Правни основания и основни доводи
   
   Жалбоподателите твърдят, че Общият съд е допуснал следните грешки при прилагане на правото:
   
               I.
            
            
               явна грешка в резултат от процесуалните действия, доколкото Общият съд е приел, че установяването на неистинността на вмененото на Idromacchine нарушение не е предмет на спора;
            
         
               II.
            
            
               недостатъчност, а оттам и неправилност на мотивите за отхвърляне на оплакванията за нарушение на задължението за полагане на дължима грижа и на правото на защита;
            
         
               III.
            
            
               явно изопачаване на процесуалните действия, на фактите и на доказателствата по отношение на имуществената вреда — Нарушение на основните правила на доказване — Липса на мотиви;
            
         
               IV.
            
            
               Нарушение на задължението за мотивиране, на принципите на пропорционалност, и на недопускане на дискриминация и отказ от правосъдие по отношение на критериите за определяне на размера на неимуществената вреда, призната на Idromacchine;
            
         
               V.
            
            
               Нарушение на принципа на недопускане на дискриминация, липса на мотиви, явна неправилност на фактическите констатации в резултата на процесуалните действия що се отнася до отказа да се предостави обезщетени за претърпените от господа Capuzzo неимуществени вреди.